Ruotsinlaiva kulttuurituotteissa
Elokuvissa

| Elokuva | Vuosi | Selite/huomiot | Lähde |
| --- | --- | --- | --- |
| 21 tapaa pilata avioliitto | 2013 | Johanna Vuoksenmaa kertoo saaneensa innoituksen elokuvaan ruotsinlaivalla näkemistään onnettomista pariskunnista. |  |
| Aidankaatajat | 1982 | Kuolemansairas vanha mies pakenee sairaalasta ja houkuttelee pari ikätoveriaan mukaan seikkailulle Turun seudulle, loppupuolen tapahtumapaikkana myös Viking Linen autolautta ja matkustajaterminaali. |  |
| Ameriikan raitti | 1990 | Eteläpohjalaisyrittäjät lähtevät Suomesta Ruotsin kautta Floridaan talousrikossyytteitä pakoon ja pudottavat ruotsinlaivalla (Vaasanlaivojen M/S Fennia) yrityksensä kirjanpidon mereen. |  |
| Haluan rakastaa Peter | 1972 | Ruotsinsuomalaisista kertovassa romanttisessa draamassa matkustetaan kesälomalle Suomeen ruotsinlaivalla, jossa kohdataan humalaisia suomalaisia. |  |
| Itämeren arvoitus | 2003 | Ruotsinlaiva M/S Estonian uppoamiseen perustuva fiktiivinen salaliittoelokuva. |  |
| Korso | 2014 | Päähenkilö Markus lähtee elokuvan lopussa M/S Mariellalla Ruotsiin isäänsä tapaamaan. |  |
| Lasten saari | 1980 | Draamaelokuvassa 11-vuotias Reine seikkailee yksin Tukholmassa, yhtenä lyhyenä episodina autolauttaristeily Ahvenanmaalle. Perustuu P. C. Jersildin samannimiseen romaaniin. |  |
| Menomatka | 1988 | Ruotsalaisessa rikoskomediassa (Enkel resa, ohj. Hans Iveberg) rosvot kuulevat, että Venäjän tsaarin kalleuksia esitellään eräällä ruotsinlaivalla ja ryhtyvät toimenpiteisiin. |  |
| Merimatka – matkojen matka | 1962 | Ohjaaja-käsikirjoittaja Olavi Puusaaren esittelyelokuva laivamatkailusta Suomen ja Ruotsin välillä. Filmissä esiintyvät M/S Skandia, toinen S/S Aallotar ja kantosiipialus h/s Sirena. |  |
| Mies, joka ei osannut sanoa ei | 1975 | Alussa päähenkilö, pastori Aimo Niemi palaa 15 Amerikan-vuoden jälkeen Suomeen, Silja Linen laivalla Helsingin Eteläsatamaan. |  |
| Raja | 2018 | Fantasiaelokuvan protagonistit Vore (Eero Milonoff) ja Tina (Eva Melander) kohtaavat toisensa ensimmäisen kerran Ruotsin-laivamatkalla tullissa, jossa Tina on töissä virkailijana. |  |
| Perkele! Kuvia Suomesta | 1971 | Haastatteludokumentin yhtenä miljöönä ruotsinlaiva, jossa haastatellaan siirtolaisiksi Ruotsiin lähteneitä suomalaisia. |  |
| Poikani pääkonsuli | 1940 | Kotimaisessa romanttisessa komediassa ylioppilastyttö voittaa arpajaisissa Tukholman-matkan, ja laivalla hän tapaa liikematkalla olevan suomalaisnuorukaisen. Ulkokuvia matkustajalaiva Wellamosta, sisäkuvat tehty studiossa. |  |
| Ponterosa | 2001 | Postimies Oskarin vaimo heittää miehen ulos. Ruotsinlaivalla Oskari tapaa uusia ihmisiä ja päätyy heidän kanssaan lomailemaan Ahvenanmaalle Ponterosa-nimiselle leirintäalueelle. |  |
| Sairaan kaunis maailma | 1997 | Suomalaisnuoret salakuljettavat huumeita Suomeen ruotsinlaivoitse. |  |
| Syöksykierre | 1981 | Tukholmassa taksia ajava Tuomas (Kimmo Liukkonen), yksi draamaelokuvan päähahmoista, kuljettaa kesällä autonsa Viking Lineen, joka vie hänet Suomeen. Elokuvassa näkyy lähikuva Tuomaasta seisomassa laivan kannella. |  |
| Ursula | 1986 | Suomalaisnuoret salakuljettavat huumeita Suomeen ruotsinlaivoitse. |  |
| Vadelmavenepakolainen | 2014 | Päähenkilö muistelee lapsuuden laivamatkaa Ruotsiin, harkitsee aikuisena ruotsinlaivalla heittäytymistä laivan kannelta mereen. |  |
| Vares – Huhtikuun tytöt | 2011 | Elokuvan alussa silmitön tappaja Tristan da Cunha palaa Afrikasta kotikaupunkiinsa Turkuun Silja Linen laivassa, jossa tappaa yhden miehen. Tapaa homobaarista löytämänsä toisen miehen ja ottaa tämän asunnon käyttöönsä. |  |
| Vuonna 85 | 2013 | Romanttisen komedian lopulla pääpari pakenee Suomesta M/S Rosellalla Kapellskäriin ja menevät lopputekstien mukaan laivalla naimisiin. |  |
| Vääpeli Körmy ja etelän hetelmät | 1992 | Sotilaskomediassa järjestetään ruotsinlaivaristeily, jonka aikana venäläiset voisivat luovuttaa ydinasekoodinsa suomalaisille. Kuvattu Silja Serenadella ja Helsingin Olympiaterminaalissa. |  |
| Yhden miehen sota | 1973 | Epäonnisen suomalaisen kaivinkoneyrittäjän tarinan kehyskertomuksena perheen laivamatka siirtolaisiksi Ruotsiin, jonka aikana he muistelevat aiempia Suomen-tapahtumia takaumina. |  |
| Yön sylissä | 1977 | Ruotsissa työskentelevä suomalainen Harri syyllistyy humalassa puukotukseen ja pakenee ruotsinlaivalla Suomeen. |  |